มีอาการแสบร้อน และอวัยวะเพศแดงๆ บริเวณด้านนอกรอบๆอวัยวะเพศค่ะ แต่สามารถปัสสาวะได้ปกติไม่มีอาการเจ็บแสบใดๆ ตอนแรกคิดว่าอาจเป็นเริมรึเปล่าแต่ไม่แน่ใจเพราะเพิ่งมีเพศสัมพันธ์ไปเมื่อวันที่16ธค แต่ใส่ถุงยางและไม่ได้เป็นการมีเพศสัมพันธ์เป็นครั้งแรกเป็นการมีเพศสัมพันธ์เป็นครั้งที่3กับคนเดิมและไม่ได้มีการมีเพศสัมพันธ์กับคนอื่นเลย อีกอย่างที่ไม่แน่ใจคือไม่เห็นตุ่มน้ำใสๆ ไม่รู้ว่าไม่มีหรือไม่ทันได้สังเกต แต่ช่วงนี้เป็นช่วงไข่ตกและมีตกขาวค่อนข้างเยอะกว่าปกติ(ก่อนหน้านี้ เดือนที่แล้ว เป็นตกขาวจากเชื้อรา ได้มีการซื้อยามาสอดและหายคันแล้ว) ขณะที่เจ็บแสบอยู่นี้ที่อวัยวะเพศก็มีเป็นสีขาวๆคล้ายๆตกขาวค่ะ เป็นอาการของเริมมั้ยคะ หรือว่าอาจเป็นอาการของโรคติดต่ออื่นๆ (ตกขาวเป็นสีขาวไม่มีกลิ่นผิดปกติใดๆ)
สวัสดีค่ะ อาการแสบร้อนที่อวัยวะเพศภายนอก อาจเกิดจาก1.ช่องคลอดอักเสบจากเชื้อแบคทีเรียหรือโพรโทซัว อาจมาด้วยตกขาวสีเขียวหรือเหลือง คัน และมีกลิ่นเหม็น2.ช่องคลอดอักเสบจากเชื้อรา จะมาด้วยตกขาวเป็นก้อนสีขาวขุ่น และคัน อาจมีกลิ่นเหม็นผิดไปจากปกติ3.การแพ้สารเคมีเช่น สารจากผ้าอนามัย ถุงยางอนามัย หรือการสวนล้างช่องคลอด4 โรคผิวหนังบริเวณเยื่อบุอวัยวะเพศเช่น เริม หูดหงอนไก่โดยเริมนั้นอาจมาด้วยตุ่มใสๆที่อวัยวะเพศ เคยมีประวัติเป็นๆหายๆมาก่อน เป็นโรคติดต่อทางเพศสัมพันธ์ชนิดหนึ่งการดูแลตัวเองเบื้องต้น ไม่สวนล้างช่องคลอด ใช้น้ำเปล่าหรือน้ำสบู่อ่อนๆทำความสะอาดบริเวณอวัยวะเพศภายนอกเท่านั้น งดการมีเพศสัมพันธ์สังเกตอาการถ้าแสบคันช่องคลอดมาก ตกขาวมีเลือดปนหรือมีสีผิดไปจากปกติ บวมและปวดช่องคลอดหรือปากช่องคลอดมาก มีเลือดออกผิดปกติจากช่องคลอด ปัสสาวะแสบขัดหรือปนเลือดควรรีบไปพบแพทย์